Колегова Нина Андреевна

Колегова Нина Андреевна (комиӧн — Ӧньӧ Нина) (1913—2006) — коми кыв туялысь, филология наукаясса кандидат (1947), Коми АССР-са наукаын да культураын нимӧдана уджалысь (1964).

 Олан туй 
Нина Колегова чужӧма Усть-Сысольск уездса Чит грездын (ӧні — Сыктывкар бердса Чит карпом) 1913 вося вӧльгым тӧлысь 3 лунӧ. Помалӧма Коми канмуса педагогика институт, Ленинградса канму уни­верситетын аспирантура.

1942 восянь уджалӧма Коми АССР-са Наркомпрос бердса Коми туялан институтын (КНИИ) научнӧй сотрудникӧн. 1947 воын дорйӧма филологияса кандидат ним вылӧ диссертация («Наречия в коми языке»). 1953 восянь СССР-са наукаяс академиялӧн Коми филиалын кыв да литература юкӧдын веськӧдлысь.

Кулӧма 2006 вося ӧшым тӧлысь 9 лунӧ Сыктывкарын.

 Туясян удж 
Дасьтӧма коми кывйысь велӧдчан небӧгъяс: «Коми грамма­тика. Фонетика да морфология. Ч.1» (1952); «Коми кыв. Грам­матика, правописание, сёрни развивайтӧм» (1956, 1958, 1960).

Мукӧдкӧд ӧтвылысь лӧсьӧдӧма вылыс тшупӧда велӧдчанінъяслы «Современ­ный коми язык. Фонетика, лексика, морфология». Ч. 1» небӧг («Лексика», «На­речие», «Послелоги» юкӧнъяс), «Современный коми язык. Синтаксис. Ч. II» небӧг («Синтаксис как учение о предложении и словосочетании», «Словосочетание», «Виды предложений» юкӧнъяс) (Сыктывкар, 1955, 1967).

Лӧсьӧдӧма «Коми-роч кывкуд» (1948, 1961, соавторъяскӧд).

Коми сёрнисикасъяс уна вося туялӧмъяс подув вылын дасьтӧма кык небӧг: М.А. Сахаровакӧд да Н.Н. Сельковкӧд — «Печорский диалект коми языка» (1976), Г.Г. Бараксановкӧд — «Среднесысольский диалект коми языка» (1980).

 Небӧгъяс 
 Коми грамма­тика. Фонетика да морфология. Ч. 1. 1952.
 Коми кыв. Грам­матика, правописание, сёрни развивайтӧм. (1956, 1958, 1960).
 Современ­ный коми язык. Фонетика, лексика, морфология. Ч. 1. Сыктывкар, 1955.
 Современный коми язык. Синтаксис. Ч. II. Сыктывкар, 1967.
 Коми-русский словарь. Сыктывкар, 1948 (1961).
 Колегова Н.А., Сахарова М.А., Сельков Н.Н. Печорский диалект коми языка. 1976.
 Колегова Н.А., Бараксанов Г.Г. Среднесысольский диалект коми язык. 1980.

 Наградаяс 
 Коми АССР-са наукаын да культураын нимӧдана уджалысь (1964)

 Ӧшмӧсъяс 
 Коми Республикаса национальнӧй библиотека
 Колегова Нина Андреевна // Российские исследователи коми языка: биобиблиографический указатель. — Сыктывкар, 2007. — С. 203-207.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Туялысьяс
Категория:Коми кыв туялысьяс
Категория:Сыктывкар
Категория:Кӧджпон
Категория:Кыв, литература да история институт